Sisačka biskupija

Misa u Kaznionici u Glini
2026-04-09 15:00 - 16:00 (Europe/Helsinki)
Sisački biskup Vlado Košić predvodit će u četvrtak, 9. travnja 2026., u 15 sati u Kaznionici u Glini misno slavlje za službenike i zatvorenike ove ustanove.

3. obljetnica posvete župne crkve u Kravarskom
2026-04-09 08:00 - 2026-04-12 12:00
U župi Uzvišenja sv. Križa u Kravarskom svečano će se u nedjelju, 12. travnja, proslaviti 3. obljetnica posvete župne crkve
Svečano euharistijsko slavlje s početkom u 11 sati predslavit će preč. Ivan Vučak, upravitelj župe Krašić. Procesija od Pastoralnog centra započet će u 10.45, a nakon misnog slavlja predviđen je zajednički ručak na igralištu.
Vjernici će se za ovu proslavu pripravljati trodnevnom duhovnom pripravom od četvrtka, 9. travnja, do subote, 11. travnja. Svakoga dana program započinje svetom misom u 18 sati, nastavlja se katehezom u 19 sati, a završava klanjanjem u 19.30.
Prvoga dana, u četvrtak 9. travnja, katehezu će održati don Ivan Veriga, SDB, župni vikar na Knežiji, a u programu će sudjelovati i Ivan Zlodi. U petak, 10. travnja, katehezu predvodi vlč. Ivan Sandrin, župni vikar u Sisku, uz sudjelovanje zbora mladih „Križ ljubavi“ iz Siska. U subotu, 11. travnja, na programu je svjedočanstvo Kristijana i Mateje Glavaš, a pjevanje će animirati zbor mladih „Ave Crux“ iz Kravarskog.

Primanje bogoslova među kandidate za sveti red
2026-04-06 18:00 - 19:00
Sisački biskup Vlado Košić predvodit će na Uskrsni ponedjeljak, 6. travnja 2026. u 18 sati misno slavlje u crkvi Sv. Marije Kraljice Mira u Sisku tijekom kojeg će među kandidate za sveti red biti primljeni bogoslovi Ivan Kurevija, Matija Novak i Tomislav Rešetar

Križni put župa Posavski Bregi i Lijevi Dubrovčak
2026-04-03 17:00 - 20:00

Veliki tjedan u Sisku
2026-04-01 17:00 - 2026-04-05 12:00
Sisački biskup Vlado Košić predvodit će misna slavlja i obrede Velikog tjedna prema sljedećem rasporedu:
na Veliki četvrtak, 2. travnja u 10 sati pokorničko bogoslužje te zatim u 11 sati misu posveta ulja u bazilici sv. Kvirina, a u 19 sati misu Večere Gospodnje u Pastoralnom centru sisačke katedralne župe;
na Veliki petak, 3. travnja u 18 sati, obrede Muke Gospodnje u bazilici sv. Kvirina;
na Veliku subotu, 4. travnja u 20 sati, vazmeno bdjenje u bazilici sv. Kvirina za vrijeme kojega će biskup podijeliti sakramente kršćanske inicijacije odraslim osobama;
na Uskrs, nedjelju uskrsnuća Gospodinova, 5. travnja u 11 sati, svečano misno slavlje u bazilici sv. Kvirina.

Misa u Kaznionici u Lipovici
2026-04-01 11:00 - 12:00
Sisački biskup Vlado Košić predvodit će u srijedu, 1. travnja 2026., u 11 sati u Kaznionici u Lipovici misno slavlje za službenike i zatvorenike ove ustanove.

Snimanje uskrsne čestitke
2026-03-31 10:00 - 10:30
Snimanje uskrsne čestitke sisačkog biskupa Vlade Košića za medije održat će se u utorak, 31. ožujka 2026. u 10 sati u Dvorani sv. Ivana Pavla II. u sisačkom Velikom Kaptolu.

Scenski prikaz križnog puta u Ivanić-Gradu
2026-03-30 19:30 - 20:30

Pasija u Petrinji
2026-03-29 19:00 - 20:00 | Crkva sv. Lovre, Petrinja, Strossmayerovo šetalište 3, Petrinja, 44250, Croatia (Local Name: Hrvatska)
Glazbeno-scenski prikaz Isusove muke, smrti i uskrsnuća „Pasija – Što je istina?“, u izvedbi zajednice Marijine legije iz Petrinje, bit će izveden u nedjelju, 29. ožujka 2026., u 19 sati ispred župne crkve sv. Lovre u Petrinji.

Susret biskupa i ovogodišnjih katekumena
2026-03-29 17:00 - 18:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
Susret sisačkog biskupa Vlade Košića i ovogodišnjih katekumena s područja Biskupije održat će se u nedjelju, 29. ožujka 2026., u 17 sati u bazilici sv. Kvirina u Sisku.

Cvjetnica u Sisku
2026-03-29 10:00 - 11:00 | Katedrala, Sisačka katedrala, Sisak, 44000, Croatia (Local Name: Hrvatska)
Sisački biskup mons. Vlado Košić predvodit će misno slavlje na Cvjetnicu, 29. ožujka 2026., u 10 sati u Pastoralnom centru „Petar Žagmeštar“ Katedralne župe u Sisku. Misi će prethoditi blagoslov grančica pred katedralom i procesija.

6. križni put u župi Preobraženja Gospodnjeg
2026-03-28 17:00 - 19:00 | Crkva Preobraženja Gospodnjeg, Slatinska ulica 43, Petrinja, 44250, Croatia (Local Name: Hrvatska)

Svečana proslava imenovanja trojice novih monsinjora
2026-03-25 11:00 - 12:00
Svečana proslava imenovanja trojice novih monsinjora Sisačke biskupije održat će se na blagdan Navještenja Gospodinova, u srijedu 25. ožujka 2026., u 11 sati u svetištu Majke naših stradanja u Gori. Misno slavlje predvodit će sisački biskup Vlado Košić u zajedništvu s novoimenovanim mons. Paškom Glasnovićem, mons. Dragutinom Papićem i mons. Stjepanom Bradicom.

Pasija u Ivanić-Gradu
2026-03-22 19:00 - 20:30 | Ivanić-Grad, Park Hrvatskih Branitelja 2, Ivanić-Grad, 10310
Glazbeno-scenski prikaz Isusove muke, smrti i uskrsnuća „Pasija – Što je istina?“ u izvedbi zajednice Marijine legije iz Petrinje bit će izveden u nedjelju, 22. ožujka 2026. godine u 19 sati u ispred župne crkve sv. Petra ap. u Ivanić-Gradu.

Blagoslov crkve u Posavskim Bregima
2026-03-22 11:30 - 13:00
Sisački biskup Vlado Košić predvodit će u nedjelju, 22. ožujka 2026., u 11.30 sati svečano misno slavlje u crkvi sv. Maksimilijana biskupa u Posavskim Bregima te tom prigodom blagosloviti ovu obnovljenu crkvu, stradalu u potresu.

Križni put za život
2026-03-21 18:00 - 19:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
U bazilici sv. Kvirina u Sisku u subotu, 21. ožujka 2026. godine, održat će se križni put s nakanom za zaštitu i dostojanstvo ljudskog života od začeća do prirodne smrti.
Program započinje svetom misom u 18 sati, a potom će u 18.30 sati uslijediti križni put oko bazilike. Nakon završetka pobožnosti predviđeno je cjelonoćno klanjanje pred Presvetim Oltarskim Sakramentom koje će trajati do jutarnje svete mise u nedjelju, 22. ožujka, u 9 sati.

Susreti biskupa i krizmanika
2026-03-21 16:00 - 2026-03-22 17:00
Ovogodišnji susret biskupa Vlade Košića i krizmanika s područja Sisačke biskupije održat će se prema sljedećem rasporedu:
u nedjelju, 15. ožujka 2026., u 16 sati u crkvi sv. Ivana Nepomuka u Glini, susret s krizmanicima Gorsko-zrinskoga arhiđakonata;
u subotu, 21. ožujka 2026., u 16 sati u bazilici sv. Kvirina u Sisku, susret s krizmanicima Katedralnoga arhiđakonata;
u nedjelju, 22. ožujka 2026., u 16 sati u crkvi BDM Snježne u Kutini, susret s krizmanicima Moslavačkoga arhiđakonata.

Četvrto planinarsko hodočašće Majci Božjoj Garićkoj
2026-03-21 08:00 - 12:00
Četvrto planinarsko hodočašće Majci Božjoj Garićkoj održat će se u subotu, 21. ožujka 2026., u organizaciji Župe Voloder. Okupljanje sudionika predviđeno je u 8 sati ispred crkve u Voloderu, a u 8.15 slijedi polazak automobilima prema jezeru Mikleuška. Odande će hodočasnici u 9 sati krenuti na planinarenje prema Beloj Crkvi, gdje će u 10 sati biti slavljena sveta misa. Nakon misnog slavlja predviđeno je druženje kod Bele Crkve.

Duhovna obnova za mladiće koji razmišljaju o pozivu
2026-03-20 17:00 - 2026-03-22 14:00
Duhovna obnova za mladiće koji razmišljaju o pozivu “Isus te zove?” održat će se u Nadbiskupskom bogoslovnom sjemeništu u Zagrebu (Kaptol 29) od petka 20. ožujka u 17 sati do nedjelje 22. ožujka u 14 sati. Prijaviti se može kod župnika ili na broj 098/907 3911 (vlč. Josip).

Korizmena duhovna obnova u Petrinji
2026-03-17 18:00 - 2026-03-19 20:00 | Crkva Preobraženja Gospodnjeg, Slatinska ulica 43, Petrinja, 44250, Croatia (Local Name: Hrvatska)
Korizmena duhovna obnova pod nazivom „Josipove kreposti“ održat će se od 17. do 19. ožujka 2026. u Župi Preobraženja Gospodnjeg u Petrinji. Voditelj duhovne obnove bit će p. Karlo Petrović, misionar Krvi Kristove. Program sva tri dana započinje u 18 sati nagovorom, a nastavlja se pobožnostima i misnim slavljem. U utorak, 17. ožujka, nakon nagovora u 18.30 sati slijedi križni put, a u 19 sati bit će slavljena sveta misa s homilijom. U srijedu, 18. ožujka, u 18.30 na rasporedu su krunica i pobožnost sv. Josipu, a potom u 19 sati sveta misa s homilijom. Na svetkovinu sv. Josipa, u četvrtak, 19. ožujka, program također počinje u 18 sati nagovorom, u 18.30 slijede krunica i pobožnost sv. Josipu, a u 19 sati sveta misa s homilijom i završetak duhovne obnove. Za vrijeme duhovne obnove bit će mogućnost za svetu ispovijed, a u četvrtak, 19. ožujka, predviđena je i mogućnost razgovora s voditeljem duhovne obnove od 14 do 17.30 sati

Sjednica biskupa Zagrebačke crkvene pokrajine
2026-03-16 10:00 - 12:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Sjednica biskupa Zagrebačke crkvene pokrajine pod predsjedanjem zagrebačkog nadbiskupa i metropolita Dražena Kutleše održat će se u ponedjeljak, 16. ožujka 2025. u 10 sati u Biskupijskom ordinarijatu, Velikom Kaptolu, u Sisku. Početak sjednice otvoren je za medije.

Križni put za osobe s invaliditetom
2026-03-15 17:45 - 19:00
Križni put za osobe s invaliditetom s područja Sisačke biskupije održat će se u nedjelju, 15. ožujka 2026., u 17.45 sati u crkvi Pohoda BDM u Sisku, a predvodit će ga sisački biskup Vlado Košić. Nakon križnog puta slijedi misno slavlje s početkom u 18 sati.

Duhovna obnova za prosvjetne djelatnike
2026-03-14 15:30 - 19:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Duhovna obnova za prosvjetne djelatnike, u organizaciji Katehetskog ureda Sisačke biskupije, održat će se u subotu, 14. ožujka 2026., u Biskupijskom ordinarijatu s početkom u 15.30 sati. Susret predvodi doc. dr. sc. Sanda Smoljo-Dobrovoljski.

Breški križni put
2026-03-14 09:30 - 19:00

Regionalni susret za osobe otvorene za katolički brak
2026-03-14 | Ivanić-Grad, Park Hrvatskih Branitelja 2, Ivanić-Grad, 10310
REGIONALNI SUSRET SISAČKE BISKUPIJE
za osobe otvorene za katolički brak
Ivanić-Grad, 14. ožujka 2026.
Ivanić-Grad – U subotu, 14. ožujka 2026., bit će održan regionalni susret za osobe otvorene za katolički brak, u organizaciji Katoličke udruge „Prilika za Susret“ iz Osijeka, uz podršku Povjerenstva za pastoral braka i obitelji Sisačke biskupije.
Susret okuplja slobodne muškarce i žene koji žele produbiti svoju vjeru, razmišljati o pozivu na brak i zajedništvo te se pripremati za sakrament ženidbe u duhovnom ozračju molitve, predavanja i međusobnog druženja.
Program započinje prijavama i zajedničkim upoznavanjem sudionika u jutarnjim satima, a obuhvatit će duhovne sadržaje, kateheze, predavanja i interaktivne radionice koje vode stručni predavači i suradnici Udruge. Središnji dio susreta bit će euharistijsko slavlje u crkvi sv. Petra u Ivanić-Gradu, koje će predvoditi biskup sisački mons. Vlado Košić, dok će duhovno vodstvo susreta preuzeti vlč. Branko Koretić, povjerenik Sisačke biskupije za Pastoral braka i obitelji. Predviđeno je i molitveno vrijeme te prilika za zajedničku molitvu i razgovor u duhu kršćanskog zajedništva.
Susret svojom prisutnošću i molitvenim vodstvom podržavaju svećenici i pastoralni djelatnici Sisačke biskupije, a sudionicima će biti omogućeno vrijeme za osobno razmatranje, svjedočanstva te duhovnu obnovu pred važnim životnim odlukama.
Organizatori pozivaju sve zainteresirane da se odazovu ovom događaju – mjestu susreta vjere, nade i zajedništva, gdje se može produbiti odnos s Bogom i razmotriti vlastiti put prema bračnom i obiteljskom životu.
Datum: 14. ožujka 2026.
Mjesto: Ivanić-Grad, Sisačka biskupija
Organizatori: Katolička udruga „Prilika za Susret“ uz podršku Povjerenstva za pastoral braka i obitelji Sisačke biskupije.
ℹ️ Više informacija:
👉 https://subscribepage.io/regionalnisusretivanicgrad
📝 Prijava:
👉 https://forms.gle/eiMnwfUG1Ys8ArA2A

Predstavljanje knjige Tihomira Dujmovića „Hrvatska u raljama djece komunizma – 2. dio“
2026-03-12 19:30 - 21:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Predstavljanje knjige Tihomira Dujmovića „Hrvatska u raljama djece komunizma – 2. dio“ održat će se u četvrtak, 12. ožujka, u 19.30 sati u sisačkom Velikom Kaptolu. Knjigu će predstaviti dr. sc. Andrija Hebrang i autor.

Krštenje šestog djeteta obitelji Šestak
2026-03-08 10:00 - 12:00 | Crkva sv. Ivana Krstitelja, Lekenik, Zagrebačka ulica 89, Lekenik, 44272, Croatia (Local Name: Hrvatska)
Sisački biskup Vlado Košić krstit će u nedjelju, 8. ožujka 2026, u 10 sati, u crkvi sv. Ivana Krstitelja u Lekeniku, šesto dijete obitelji Šestak.

Korizmeno hodočašće u Zrin
2026-03-07 10:30 - 13:00 | Zrin, Zrin, Zrin, 44440, Croatia (Local Name: Hrvatska)

Svećenički dan
2026-03-05 10:00 - 14:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Svećenički dan Sisačke biskupije održat će se u četvrtak, 5. ožujka 2026. u 10 sati u dvorani „Juran i Sofija“ u Velikom Kaptolu u Sisku. Predavanje na temu „Nada koja ne razočarava: svećenik nositelj nade u vremenima umora“ održat će prof. dr. sc. Daniel Patafta s KBF-a u Zagrebu.

Promocija knjige Krešimira Bulića "Duhovni lik svetog blaženika Alojzija Stepinca"
2026-02-26 19:30 - 20:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
